**Seimo narės R. Baškienės pranešimas: universitetų optimizavimas – tik gerai išdiskutavus**

2011 m. spalio 21 d. pranešimas VIR

Vyriausybės sudarytos ekspertų darbo grupės siūlymas dėl universitetų tinko pertvarkos sukėlė didelę sumaištį universitetų bendruomenėje. Protesto akcijos, peticijos ir kreipimaisi verčia net didžiausius šios reformos šalininkus įsiklausyti į universitetų bendruomenių išsakomus argumentus.

Valstiečių liaudininkų sąjunga išplatino kvietimą telktis ne tik politinėms partijoms ir universitetų bendruomenėms, bet visiems, kuriems svarbi Lietuvos universitetų ateitis, siekiant sustabdyti dabar parengtą neišdiskutuotą universitetų tinklo optimizavimą, teikti siūlymus.

„Pertvarka galima tik įsiklausius į universitetų bendruomenių siūlymus, taikant pereinamąjį laikotarpį, nepažeidžiant studentų teisėtų lūkesčių, nesunaikinant universitetų specifiškumo. Mechaninis universitetų ar net jų fakultetų prijungimas prie kitų universitetų, gali dar labiau paskatinti talentingus jaunuolius rinktis užsienio universitetus. Pirmiausia turime galvoti ne apie universitetų optimizavimo tikslo besąlygišką įgyvendinimą, o apie studijų kokybės gerinimą“, ‑ teigia Seimo narė Rima Baškienė.

*Mišri Seimo narių grupė*

*Tel. 8 6 984 2173*